
CUVÂNT ÎNAINTE 


de Gheorghe Buzatu 


Prin grija istoricilor Vladimir Zodian şi Gheorghe 
Neacşu, Editura Mica Valahie iniţiază Colecţia Dosarele 
comunismului. Aşa după cum era de aşteptat, respectiva 
colecţie debutează cu Crimele lui Stalin, astfel cum ele se 
desprind dintr-un document fundamental provenind din 
interiorul sistemului comunist. Este vorba despre celebrul 
Raport Secret al lui Nikita Sergheievici Hruşciov, prezentat 
de acesta într-o şedinţă “de taină” a Congresului al XX-lea al 
Partidului Comunist al Uniunii Sovietice din februarie 1956 şi 
care, deci, la peste 50 de ani din momentul difuzării sale, nu 
s-a bucurat de atenţia vreunei edituri româneşti, care să-l pună 
la dispoziţia publicului cititor. Este adevărat însă că, de îndată 
după cel de-al XX-lea Congres al P.C.U.S., prin grija 
conducerii comuniste de la Bucureşti, Raportul lui Hruşciov a 
fost tradus în limba română şi a beneficiat chiar de o poziţie 
adecvată, adică de “Uz intern”, ceea ce a însemnat că a avut o 
circulație extrem de limitată, cititorul obişnuit multumindu-se, 
în schimb, cu extrase din Raport incluse în unele lucrări 
străine de istorie! ori, mai degrabă, apelând la ediţiile 
occidentale ale Memoriilor lui Hruşciov”, traduse şi acestea 


sf. Roy Medvedev, Le Stalinisme. Origines, histoire, consequences, 
Editions du Seuil, Paris, 1972. 

? Vezi: Khrushchev Remembers: The Last Testament, edited by Strobe 
Talbott, Boston, Little, Brown and Co. / A Bantam Books, 1974. Volumele 
au fost prefatate de Edward Crankshaw, cunoscutul biograf al lui 
Hruşciov (cf. Khrushchev A Career, New York. The Viking Press, 1966). 
Este simptomatic că, în Rusia, Memoriile lui Hruşciov nu au fost editate 
integral decât între anii 1991 şi 1995, prin eforturile cunoscutei publicaţii 
de specialitate “Vaprosi istorii”, iar în volum, cu o prefață a fostului lider 
comunist, profesorul Serghei Nikitici Hruşciov, cu totul recent (cf, N.S. 

prin grija şi pentru uzul exclusiv al “forurilor superioare” de 
la Bucureşti prin anii '70, ori la diverse antologii şi colecţii 
străine de documente privind lumea comunistă. 

Aşa după cum a observat jurnalistul britanic David 
Crankshaw, care a fost şi a rămas cel mai avizat biograf al lui 
Nikita Sergheievici Hruşciov, acesta, promovat pe linie de 
partid si de stat prin voinţa însăşi a lui Iosif Visarionovici 
Stalin şi selectat tot de el între posibilii săi succesori la 
Kremlin, şi-a pregătit în chip spectaculos “ceasul” în istoria 
U.R.S.S. şi a lumii. El a fost marcat de organizarea 
Congresului al XX-lea al P.C.U.S. între 14 şi 25 februarie 
1956 şi de Raportul Secret” prezentat in fata delegaților, 
ambele constituind un punct crucial in dezvăluirea şi 
combaterea cultului personalității lui Iosif Visarionovici 
Stalin, “Ţarul rosu”*, şi în abandonarea “canoanelor leniniste” 
ale Kremlinului”. Potrivit specialiştilor în domeniul 
kremlinologiei, în dimineața de 25 februarie 1956 a 
Congresului al XX-lea la Moscova a explodat realmente o 
bombă prin intervenţia lui Nikita Sergheievici Hruşciov, care, 
în “sesiune închisă”, deci fără participarea invitaţilor de 
onoare de peste hotare ai partidelor comuniste şi muncitoreşti 
“fratesti”, a citit documentul intitulat DESPRE CULTUL 
PERSONALITĂȚII ŞI CONSECINȚELE SALES. Acesta 


Hruşciov, Vospominaniia. Izbraniia fragmenti, Izdatelstvo Vagrius, 
Moskva, 1997). 

> Cu același prilej, în deschidere, Nikita Sergheievici Hruşciov, ca Prim - 
Secretar în funcţie, a expus obişnuitul raport asupra activității P.C.U.S. 
după ultimul congres - octombrie 1952 (cf, Leonard Schapiro, The 
Communist Party of the Soviet Union, Random House, New York, 1960, 
p. 558 şi următoarele). 

“ Cf. Yuri Krotkov, The Red Monarch. Scenes from the Life of Stalin, 
W.W. Norton and Co., New York, 1979. 

° Edward Crankshaw, op. cit., pp. 227-228. 

5 Vezi Leonard Schapiro, op. cit., p. 560; Michell Heller, Aleksandr 
Nekrich, L'utopie au pouvoir. Histoire de l’U.R.S.S. de 1917 à nos jours, 
Paris, Calmann-Levy, 1982, p. 441 si urmätoarele; Giuseppe Boffa, 

este chiar faimosul Raport Secret, editat acum integral în 
limba română, după textul care, aşa cum s-a precizat, la 
sfârşitul anilor '60, a circulat în înaltele sfere de partid şi de 
stat din România. 

Consecințele intervenţiei lui Nikita Sergheievici 
Hruşciov au fost extraordinare. Michel Heller şi Aleksandr 
Nekrich, deja menţionaţi, au consemnat în Istoria lor: 
“Raportul lui Hruşciov [...] fu cunoscut rapid în toată tara 
[în U.R.S.S.]. fmbogätit cu intervențiile delegaților [la 
Congres], el fu în întregime şi pasionant dezbătut la 
reuniunile locale ale partidului. Obiectivul dezbaterilor 
deveniră nu numai Stalin şi crimele sale, ci, de asemenea, si 
sistemul sovietic luat ca atare”. Revenim, precizând că 
efectele intervenţiei lui Nikita Sergheievici Hruşciov, 
“măsurată” de observatori în ... 20.000 de cuvinte, le putem 
aprecia a fi fost de-a dreptul incalculabile, pentru evoluţia 
U.R.S.S. şi - de ce nu ? - chiar pentru prăbuşirea imperiului 
comunist bolşevic în 1991. Ceea ce până în februarie 1956 era 
atât de bine cunoscut, din mărturiile tragice ale milioanelor de 
supraviețuitori ai Gulagurilor de pe cuprinsul U.R.S.S., ori 
din Europa Est - Centrala si Asia de Est si Sud - Est, 
subjugate de Armata Rosie si N.K.V.D. / K.G.B. dupa cel de-al 
Doilea Razboi Mondial, ori din informatiile capturate pe cele 
mai diverse căi de Washington şi Londra, Paris, Roma şi 
Bonn, a fost după aceea dezvăluit oficial de către - surpriză! - 
cel mai inalt personaj din ierarhia Kremlinului de dupa 
moartea misterioasă a lui Stalin” ... 


Istoriia Sovetskogo Soiuza, II, Izdatelstvo “Mejdunarodniie otnoşeniia”, 
Moskova, 1990, p. 438 şi următoarele. 

7 Michel Heller, Aleksandr Nekrich, op. cit., p. 442. 

5 Edward Cranskshaw, op. cit., p.228. 

° Cf. A. Avtorkhanov, Stalin assasiné (Le complot de Beria), Press de La 
Renaissance, Paris, 1980, passim. 


Stupoare! Este un cuvânt care nu reflectă întocmai 
realitatea... Fundamental a fost însă faptul că începutul se 
consumase: Prăbuşirea mitului despre Raiul comunist, 
transformat într-o clipită în mai mult decât Iadul ... Iar, 
peste decenii, prin eforturile istoricilor de pretutindeni, în cel 
mai cumplit carnagiu al secolului şi, mai mult, al tuturor 
veacurilor laolaltă! De la un capăt şi până la altul al existenței 
U.R.S.S. şi al țărilor satelite, din 1917 şi până in 1991: 
Holocaustul roşu, soldat cu aproximativ 100.000.000 de 
morţi!O. Nu numai de pe cuprinsul fostei U.R.S.S., ci de pe 
întreg mapamondul. Din păcate, dintre români, de asemenea. 
Şi în decursul unei lungi perioade (1940-1989), dar cu 
consecințe imposibil de evaluat încă. Nu numai pentru noi. Ci 
în ceea ce priveşte umanitatea însăşi. 

Într-un asemenea context, al investigaţiilor strict 
ştiinţifice şi al chestionărilor obsedante de genul ce s-a 
întâmplat realmente, care au fost proporțiile şi cum de a fost 
posibil ?, trebuie apreciată apariția acestui volum, intitulat cât 
se poate de sugestiv - CRIMELE LUI STALIN. 


Iaşi, 28 septembrie 1998 


10 Vezi Stéphane Courtoise şi colaboratorii, Cartea neagră a 
comunismului. Crime, teroare, represiune, Editura Humanitas / Fundaţia 
Alianța Civică, Bucureşti, 1998, p. 11; Florin Mătrescu, Holocaustul 
roşu, ediţia a II-a, revăzută şi adăugită, Editura Făt Frumos, Bucuresti, 
1998, pp. 111-117 (se indică aproximativ 150.000.000 de morţi). 

STALIN, “MAREA TEROARE” 
ȘI CRIMELE COMUNISMULUI 


“Problema luptei — nu trebuie 
examinată sub unghiul dreptății, ci 
al cerințelor momentului politic, sub 
unghiul necesităților politice ale 
partidului în fiecare moment dat”. 
LV. Stalin 


Câţi dintre oamenii generațiilor anilor '30, '40, '50 n-au 
venerat tablourile idilice cu Stalin şi Lenin, câţi n-au 
pronunţat cu sfială sau teamă numele “Părintelui popoarelor, 
bunului, atotstiutorului, înțeleptului iubitor de lumină si 
dreptate, genialului arhitect” de la Kremlin? Câţi pictori, 
savanți, înţelepţi ai lumii nu l-au slăvit? Câţi democrați de 
astăzi n-au anatemizat şi minţit “masele” în spiritul lui? 
Marturisim că aceste întrebări ne dor. Mărturisim că multe 
din jumätätile de răspunsuri pe care le primim încă, le 
considerăm fie prostie, fie laşitate, fie ignoranță ori 
disculpare. De aceea ne-am hotărât, la un moment dat, să-i 
dăm cuvântul lui Nichita Sergheievici Hruşciov, publicând 
pentru prima dată, în volum, în limba română celebrul Raport 
Secret la Congresul al XX-lea al P.C.U.S., din februarie 1956, 
împreună cu fragmentul din Memorii ale aceluiaşi autor. 


Tinereţea revoluţionară 
a unui semiintelectual demonic 


Cel mai mare tiran al secolului XX — şi poate cel mai 
crud şi mai subtil dintre despotii istoriei — s-a născut, la 21 
decembrie 1879, într-o provincie ţaristă, undeva în Gruzia, pe 
lângă orăşelul Gori, ca fiu al muncitorului Vissarion 
Djugasvili şi al Ecaterinei. “Emigrantii gruzini la Paris — isi 


